b'\n_START_ARTICLE_\nArses av Persia\n_START_PARAGRAPH_\nArtaxerxes IV Arses var konge av det Persiske riket mellom 338 f.Kr. og 336 f.Kr. Han var den yngste s\xc3\xb8nnen til kong Artaxerxes III og var ikke ventet \xc3\xa5 bli konge av Persia._NEWLINE_Hans uventede maktovertagelse kom i 338 f.Kr. som et resultat av mordet p\xc3\xa5 sin far og mesteparten av hans familie av Bagoas, den mektige visiren av Persia som nylig hadde falt i un\xc3\xa5de hos Artaxerxes. Bagoas fors\xc3\xb8kte \xc3\xa5 beholde makten ved \xc3\xa5 bytte Artaxerxes ut med hans s\xc3\xb8nn Arses som han trodde ville v\xc3\xa6re enkel \xc3\xa5 kontrollere. Arses forble lite mer enn en marionettkonge i l\xc3\xb8pet av hans to \xc3\xa5r p\xc3\xa5 tronen mens Bagoas fungerte som makten bak tronen._NEWLINE_Arses startet \xc3\xa5 planlegge mord p\xc3\xa5 Bagoas etter at han var lei av denne tilstanden og kanskje p\xc3\xa5virket av adelsmenn ved det kongelige hoff. Visiren handlet igjen f\xc3\xb8rst for \xc3\xa5 beskytte seg og klarte \xc3\xa5 forgifte Arses. Bagoas hentet s\xc3\xa5 en fetter av Arses til tronen som kong Dareios III. En alvorlig bekymring for Persia i l\xc3\xb8pet av kongens korte styre var fiendskapet p\xc3\xa5 den vestlige grensen med kongeriket Makedonia under kongene Filip II og Aleksander den store. Dette ville lede til krig mellom de to statene i l\xc3\xb8pet av Arses sin etterf\xc3\xb8lger sitt styre._NEWLINE_Han er kjent som Arses i greske kilder og det ser ut til \xc3\xa5 ha v\xc3\xa6rt hans virkelige navn, men gammelpersiske tekster sier at han tok det kongelige navnet Artaxerxes IV, etter sin far og bestefar.'